Drvodjelska tehnička škola Vinkovci

Stanka Vraza 15, Vinkovci

KLASA:602-03/20-01/1

URBROJ:2188-79-20-37

Na temelju članka 24. Zakona o odgoju i obrazovanju u osnovnoj i srednjoj školi (»Narodne novine« broj 87/08, 86/09, 92/10, 105/10 – ispr., 90/11, 16/12, 86/12, 94/13, 152/14, 7/17, 68/18.) i članka 4. Pravilnika o uvjetima i načinima nastavka obrazovanja za višu razinu kvalifikacije (»Narodne novine« broj 8/16.), Drvodjelska tehnička škola , Vinkovci objavljuje:

# POZIV

**UČENICIMA KOJI ŽELE NASTAVITI OBRAZOVANJE ZA VIŠU RAZINU**

**KVALIFIKACIJE U STATUSU REDOVITOG UČENIKA**

**I.**

Učenik koji je završio obrazovni program u trajanju od dvije ili tri godine može nastaviti obrazovanje u trogodišnjem ili četverogodišnjem strukovnom programu obrazovanja u statusu redovitoga učenika.

**II.**

Programi za stjecanje više razine kvalifikacije:

1. Stolar – trogodišnji program
2. Drvodjeljski tehničar dizajner – četverogodišnji program
3. Drvodjeljski tehničar restaurator – četverogodišnji program

**III.**

Uvjeti za nastavak obrazovanja iz točke I. su:

* - da nije prošlo više od dvije godine od dana završetka dvogodišnjeg ili trogodišnjeg obrazovnog programa,
* - da se traži nastavak obrazovanja u pravilu unutar istog obrazovnog sektora u kojem je stečeno prethodno strukovno obrazovanje,
* - da je prosjek ocjena svih razreda strukovnog obrazovanja najmanje 3.50 zaokružen na dvije decimale



**IV.**

Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje nastavničko vijeće srednje škole.

**V.**

Učenik odnosno roditelj ili skrbnik malodobnoga učenika obvezan je do 6. srpnja 2020. podnijeti školi pisani zahtjev za nastavkom obrazovanja uz koji je obvezan priložiti izvornike ili preslike prethodno stečenih razrednih svjedodžbi i svjedodžbe o završenom obrazovanju. Nepotpune zahtjeve škola će vratiti na izmjenu i dopunu, a zahtjeve pristigle nakon roka, odnosno izmjene i dopune nepotpunih zahtjeva pristigle nakon roka iz stavka 1. ove točke, škola neće razmatrati.

Zahtjev se šalje na obrascu koji je sastavni dio ovog poziva.

**VI.**

O zahtjevu iz točke V. ovoga poziva škola u kojoj učenik želi nastaviti obrazovanje odlučuje rješenjem.

Rješenjem kojim se učeniku odobrava nastavak obrazovanja utvrđuje se rok do kojega učenik mora položiti razlikovne i/ili dopunske ispite te izvršiti sve obveze, kao i sve druge važne pojedinosti vezane uz nastavak obrazovanja.

Ravnatelj:

Josip Jovanovac, dipl.inž.

U Vinkovcima , 10. lipnja 2020. godine